als_Latn dik_Latn sna_Latn
Lëvizja Socialiste për Integrim duket se i ka mbyllur hesapet me PS-në dhe Edi Ramën. Ky ka qenë mesazhi i fundit që Luan Rama, nënkryetar i LSI-së i ka dhënë sot Ramës me anë të një konference për median.
“Ti je një kameleon dhe raportin me ne e ke mbyllur përfundimisht”, është shprehur Rama gjatë konferencës për mediat.
“Ka një problem shumë të madh kreu i Rilindjes, problemin e raporteve me Rilindjen, sepse raportet me LSI i ka mbyllur përfundimisht. Qytetarët do ndëshkojnë këtë klloun të mashtrimit dhe të hipokrizisë. Po përdor një tufë banditësh për të manipuluar votat.
Ashtu siç bëri deklaratën ndaj policisë. Nuk ka shqiptarë të kuptojë se çfarë do të thotë fjala të marrësh dhe çfarë kuptimi do të thotë kur fton policet të mbledhin vota”- tha Luan Rama.
Rama tha se ishte LSI që nuk lejoi që reforma në drejtësi të bëhej aneksi i Rilindjes.
“Dhe tani na del se na paska ndihmuar edhe Fiqon. Ai ka marrë pjesë në disa mitingje përmbyllëse të fushatës dhe ka ardhur sa për fasadë se dhe ën Vorë ka bërë Pazar. Edhe diçka, dua të sqaroj kryetarin gjunjëkëputur të Rilindjes, ai tha se LSI ka ndihmuar vetëm për reformat dhe asgjë tjetër.
Më lejoni të kujtoj gjënë më të rëndësishme, reformën në drejtësi. Këtë reformë ne nuk e lejuam qe të bëhet aneksi i rilindjes. Ai e di se ne nuk e lejuam dhe ai e di mirë që miratimi me konsensus erdhi falë këmbënguljes së LSI dhe në veçanti të Ilir Metës. Ju e keni gjithçka të regjistruar dhe jepjani shqiptarëve të shohin kush është mashtruesi. Ai mos i marrë qytetarët as për manekin as për budallenj, pasi ata dinë shumë mirë të ndëshkojnë, pavarësisht shfaqjes së kameleonit”- tha Luan Rama.
als_Latn als_Latn als_Latn als_Latn als_Latn als_Latn als_Latn